ΓΡΑΠΤΗ ΕΡΩΤΗΣΗ E-1159/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύθηκε το λευκό βιβλίο για την ασφάλεια των τροφίμων (COM(1999)719). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Σε πολλούς τομείς, συμπεριλαμβανομένου και του τομέα της ασφάλειας των τροφίμων, η επισήμανση των προϊόντων έχει γίνει θέμα εμπορικής πολιτικής. Η Επιτροπή επιδιώκει πολυμερείς κατευθυντήριες γραμμές για την επισήμανση των προϊόντων (σημείο 99). Είναι προφανές ότι πρέπει να ισχύουν για τα εισαγόμενα τρόφιμα οι ίδιοι κανόνες επισήμανσης με εκείνους που ισχύουν και για τα τρόφιμα που παράγονται εντός της ΕΕ.

Θα επιδιώξει η Επιτροπή να είναι οι πολυμερείς κατευθυντήριες γραμμές περί επισήμανσης τουλάχιστον ισοδύναμες με εκείνες που ορίζονται από τις ευρωπαϊκές οδηγίες; Εάν ναι, έχουν ήδη γίνει επαφές σε διεθνείς φορείς προς αυτή την κατεύθυνση; Εάν όχι, γιατί είναι η Επιτροπή αντίθετη προς τις ισοδύναμες πολυμερείς κατευθυντήριες γραμμές περί επισήμανσης των προϊόντων και ποιες εναλλακτικές δυνατότητες διαθέτει για να επιβάλλει στα εισαγόμενα τρόφιμα τους ίδιους κανόνες επισήμανσης με εκείνους που ισχύουν για τα παραγόμενα εντός της ΕΕ;

Απάντηση του κ. Lamy εξ ονόματος της Επιτροπής

(16 Ιουνίου 2000)

Σύμφωνα με την πολιτική της Επιτροπής, ηποχρέωση επισήμανσης πρέπει να ισχύει αδιακρίτως και για τα κοινοτικά και για τα εισαγόμενα προϊόντα τρίτων χωρών. Η ισχύουσα κοινοτική νομοθεσία για την επισήμανση των τροφίμων προβλέπει ήδη μια σειρά γενικών και ειδικών κανόνων οι οποίοι ισχύουν τόσο για τα κοινοτικά όσο και για τα εισαγόμενα προϊόντα. Μέχρι σήμερα, οι κανόνες αυτοί δεν έχουν αμφισβητηθεί. Εντούτοις,πάρχουν σημαντικοί παράγοντες οι οποίοι πρέπει να ληφθούνπόψη στα πλαίσια του διεθνούς εμπορίου.

Ο όρος επισήμανση αποτελεί έναν ευρύ όρο ο οποίος εξυπηρετεί διάφορους στόχους. Οι στόχοι αυτοί περιλαμβάνουν την πληροφόρηση όσον αφορά το περιεχόμενο, τις μεθόδους παραγωγής και τα συστατικά των προϊόντων, καθώς και την προειδοποίηση σχετικά με ορισμένους πιθανούς κινδύνους για τηνγεία (π.χ. πιθανή παρουσία αλλεργιογόνων). Η επισήμανση προβλέπεται από τηνγειονομική και φυτοϋγειονομική συμφωνία του Παγκόσμιου Οργανισμού Εμπορίου (ΠΟΕ) στα σημεία που αναφέρονται σαφώς στην ασφάλεια των τροφίμων. Επίσης, η επισήμανση ρυθμίζεται από τη συμφωνία του ΠΟΕ για τα τεχνικά εμπόδια στις συναλλαγές (TBΤ) ή ακόμα και από τη Γενική Συμφωνία Δασμών και Εμπορίου (GATT). Η συμφωνία TBΤ έχει σκοπό να εξασφαλίσει ότι η λήψη μέτρων τεχνικού χαρακτήρα δεν παρεμποδίζει τις διεθνείς συναλλαγές. Τα περιοριστικά μέτρα του εμπορίου επιτρέπονται μόνο εφόσον αποσκοπούν στην επίτευξη ενός θεμιτού στόχου. Η συμφωνία TBΤ δεν αναφέρει ρητά την πληροφόρηση των καταναλωτών, αναφέρεται όμως ρητά στα προβλήματα τηςγείας και στην καταπολέμηση των διαφόρων παραπλανητικών πρακτικών. Αυτό δεν σημαίνει ότι η συμφωνία TBΤ δεν θεωρεί την πληροφόρηση των καταναλωτών ως θεμιτό στόχο, δεδομένου, πρώτον, ότι η εν λόγω συμφωνία εγκρίνει την επισήμανση όταν η τελευταία χρησιμοποιείται για την καταπολέμηση παραπλανητικών πρακτικών και, δεύτερον, ότι ο κατάλογος των θεμιτών στόχων δεν είναι πλήρης.

Η Επιτροπή επιθυμεί τη διεξαγωγή πολυμερών συζητήσεων για την επίτευξη διεθνών συμφωνιών επί των θεμάτων αυτών. Ο Κώδικας Τροφίμων (Codex Alimentarius) ορίζει μια σειρά γενικών και ειδικών κανόνων για ορισμένες κατηγορίες προϊόντων. Η Επιτροπή λαμβάνει μέρος στις σχετικές συνεδριάσεις για τον κώδικα αυτόν και, από κοινού με τα κράτη μέλη, θα συνεχίσει να καταβάλλει κάθε προσπάθεια προκειμένου να επιτευχθεί συμφωνία που να ικανοποιεί τους στόχους της Κοινότητας στον τομέα της προστασίας της ανθρώπινηςγείας και της πληροφόρησης των καταναλωτών.